আফগানিস্তানে ভয়াবহ ভূমিকম্প, সাহায্য পাঠাল ভারত

নয়াদিল্লি: ভয়াবহ ভূমিকম্পে (Earthquake) কেঁপে উঠেছে আফগানিস্তান (Afghanistan)। বহু মানুষের প্রাণহানি ও অগণিত ঘরবাড়ি ভেঙে পড়ার ঘটনায় দেশে নেমেছে শোকের ছায়া। ঠিক এই পরিস্থিতিতেই আফগান নাগরিকদের পাশে দাঁড়াল ভারত।

কেন্দ্রীয় সরকারের পক্ষ থেকে জানানো হয়েছে, ইতিমধ্যেই একটি বিশেষ বিমান ভর্তি  জরুরি ওষুধ, চিকিৎসা সামগ্রী, ত্রাণ সামগ্রী এবং প্রয়োজনীয় খাদ্যসামগ্রী আফগানিস্তানের উদ্দেশে পাঠানো হয়েছে। আহতদের দ্রুত চিকিৎসা ও দুর্গতদের ত্রাণ পৌঁছে দেওয়ার লক্ষ্যেই এই পদক্ষেপ।

আরও পড়ুন: সাংগঠনিক বৈঠকে জেলা নেতৃত্বদের একগুচ্ছ নির্দেশ অভিষেকের

বিদেশ মন্ত্রক জানিয়েছে, কঠিন সময়ে প্রতিবেশী দেশের পাশে দাঁড়ানো ভারতের নৈতিক দায়িত্ব। মানবিক সাহায্য পৌঁছে দেওয়ার পাশাপাশি প্রয়োজনে আরও ত্রাণ পাঠানোর আশ্বাস দেওয়া হয়েছে।

উল্লেখ্য, সাম্প্রতিক এই ভূমিকম্পে আফগানিস্তানের বিভিন্ন প্রদেশে ব্যাপক ক্ষয়ক্ষতি হয়েছে। এখনও ধ্বংসস্তূপের নিচে আটকে রয়েছেন বহু মানুষ। আন্তর্জাতিক মহল থেকে সাহায্যের হাত বাড়ানো শুরু হলেও ভারতের এই পদক্ষেপকে বিশেষ তাৎপর্যপূর্ণ বলে মনে করছে কূটনৈতিক মহল।

দেখুন আরও খবর: